b'\n_START_ARTICLE_\nStiafh\xc3\xa6ngighed\n_START_PARAGRAPH_\nStiafh\xc3\xa6ngighed er et begreb fra samfundsvidenskaberne, der s\xc3\xa6rligt benyttes indenfor forskningstraditionen Historisk Institutionalisme. Stiafh\xc3\xa6ngihed defineres som en positiv feedback proces hvor resultaterne af et kritisk \xc3\xb8jeblik udl\xc3\xb8ser feedback mekanismer, som forst\xc3\xa6rker forekomsten af et bestemt m\xc3\xb8nster langt ind i fremtiden ._NEWLINE_For at forst\xc3\xa5 begrebet kan man forestille sig udviklingen af videoafspilleren. Dette nye produkt kunne i 1980\xe2\x80\x99erne have udviklet sig i en r\xc3\xa6kke forskellige retninger, kunne v\xc3\xa6re g\xc3\xa5et ned ad en r\xc3\xa6kke forskellige stier. Men hver gang markedet stod ved en skillevej og valgte at g\xc3\xa5 ned ad en bestemt sti (i dette tilf\xc3\xa6lde Betamax eller VHS) blev det sv\xc3\xa6rere at vende om eller \xc3\xa6ndre kurs. Et andet eksempel kunne v\xc3\xa6re en f\xc3\xa6rge, der f\xc3\xa5r fart p\xc3\xa5. I starten g\xc3\xa5r det langsomt og det er let at man\xc3\xb8vrere. Men som farten stiger, tager det l\xc3\xa6ngere og l\xc3\xa6ngere tid at \xc3\xa6ndre kurs og til sidst er det kun muligt at \xc3\xa6ndre sin kurs med meget store omkostninger til f\xc3\xb8lge.'